რაფაელ პერეირა და სილვა

რაფაელ პერეირა და სილვა (დ. 9 ივლისი, 1990, პეტროპოლისი, რიო-დე-ჟანეირო, ბრაზილია) — ლიონის „ოლიმპიკის“ ბრაზილიელი ფეხბურთელი. თამაშობს მცველის და ნახევარმცველის პოზიციაზე. ფეხბურთის გულშემატკივრებში უფრო ცნობილია როგორც — რაფაელი ან რაფაელ და სილვა.
ჩვეულებრივ, ის თამაშობს უკანდახეული მარჯვენა მცველის პოზიციაზე, მაგრამ ასევე შეუძლია თამაში მარჯვენა ნახევარმცველის პოზიციაზეც. მას ჰყავს ტყუპისცალი ფაბიო, რომელიც საპირისპირო ფლანგზე თამაშობს.
ადრეული ცხოვრება
რაფაელი დაიბადა პეტროპოლისში, რომელიც ერთი საათის სავალზე მდებარეობს ქალაქ რიო-დე-ჟანეიროდან, რიო-დე-ჟანეიროს შტატში. ფეხბურთის თამაში დაიწყო ხუთი წლის ასაკში. კარიერა დაიწყო „ბოა-ესპერანსაში“, როგორც თავდამსხმელმა. რაფაელი და ფაბიო იყვნენ 11 წლის, როცა ისინი გადავიდნენ „ფლუმინენსეში“.
საკლუბო კარიერა
ფლუმინენსე
„ფლუმინენსეში“ გადასვლისას, მწვრთელმა რაფაელი დააყენა მცველის პოზიციაზე. 2005 წელს ჰონგ-კონგში გამართულ ტურნირზე ის და მისი ძმა შეამნჩია „მანჩესტერის“ სკაუტმა, რომელმაც დაურეკა სერ ალექს ფერგიუსონს და ურჩია ტყუპების აყვანა გუნდში. „მანჩესტერის“ მესვეურები დაუკავშირდნენ „ფლუმინენსეს“ და სთხოვეს ნებართვა, რათა ტყუპები წაეყვანათ მანჩესტერში. მცირე ხანში ტყუპებს დაუკავშირდა „არსენალის“ წარმომადგენლები და შესთავაზეს ტყუპებს ლონდონში ჩასვლა „ფლუმინენსეს“ ნებართვის გარეშე, მაგრამ მათმა დედამ უარი განაცხადა ამაზე, მისი თქმით, ტყუპები „ფლუმინენსეში“ თამაშობდნენ 11 წლის ასაკიდან და მათ უნდა გამოეხატათ ერთგულება კლუბის მიმართ. კლუბებმა შეთანხმებას მიაღწიეს 2007 წელს და 2008 წელს ტყუპები გადაბარგდნენ „მანჩესტერში“ ისე, რომ არც ერთი მატჩი არ ჰქონდათ ნათამაშები „ფლუმინენსეს“ პირველ გუნდში.
მანჩესტერ იუნაიტედი
ტყუპებმა გადაწყვიტეს ხელშეკრულების გაფორმება „მანჩესტერ იუნაიტედთან“ და შეთანხმებას მიაღწია ორმა კლუბმა 2007 წლის თებერვალში. 2008 წლის იანვარში ისინი გადავიდნენ „მანჩესტერში“, მაგრამ არ ჰქონდათ თამაშის უფლება 2008 წლის 18 ივლისამდე. რაფაელის დებიუტი კლუბის შემადგენლობაში შედგა ამხანაგურ მატჩში „პიტერბრო იუნაიტედთან“ 4 აგვისტოს, სადაც მისმა კლუბმა მოიგო 2-0. შემდეგ რაფაელი შეიყვანეს მთავარი გუნდის 2008-09 წლების სეზონის განაცხადში და გადასცეს 21-ნომრიანი მაისური. რაფაელის დებიუტი ჩემპიონატში შედგა 2008-09 წლების პრემიერლიგის სეზონში, შეცვალა ფრეიზერ კემპბელი „ნიუკასლ იუნაიტედთან“ ფრედ, 1-1 დასრულებულ საშინაო მატჩში, 17 აგვისტოს.
ევროტასებზე რაფაელის დებიუტი შედგა „ოლბორგთან“ უეფა-ს ჩემპიონთა ლიგაზე 30 სექტემბერს, მისმა გუნდმა მოიგო 3-0.
სანაკრებო კარიერა
2007 წელს რაფაელმა ითამაშა ბრაზილიის 17-წლამდელთა ნაკრებში, 17-წლამდელთა მსოფლიო ჩემპიონატზე. პორტუგალიის ნაკრების მწვრთნელმა, კარლუშ კეირუშმა შესთავაზა ტყუპებს პორტუგალიის ნაკრებში თამაში და პორტუგალიის მოქალაქეობის მიღება. რაფაელმა მოისურვა მიეღო კეირუშის წინადადება, როცა ფაბიო დარჩა ბრაზილიის მოქალაქედ. 2010 წლის 26 ივლისს რაფაელი გამოიძახეს ბრაზილიის ეროვნულ ნაკრებში ამხანაგური შეხვედრისთვის აშშ-ის ნაკრებთან 10 აგვისტოს გასამართი მატჩისთვის.
კარიერის სტატისტიკა
ტიტულები
საკლუბო
პრემიერ ლიგა (2): 2008–09, 2010–11
საფეხბურთო ლიგის თასი (1): 2009–10
ინგლისის საფეხბურთო სუპერთასი (2): 2008, 2011
ფიფა-ს მსოფლიო საკლუბო ჩემპიონატი (1): 2008
სანაკრებო
ბრაზილია U17
17-წლამდელთა მსოფლიო ჩემპიონატი (1): 2007
რესურსები ინტერნეტში
Profile at ManUtd.com
Rafael Da Silva Profile The Official PFA website
Premier League profile
სქოლიო
შენიშვნა
დაბადებული 1990
ბრაზილიელი ფეხბურთელები
ბრაზილიის ნაკრების ფეხბურთელები
მანჩესტერ იუნაიტედის ფეხბურთელები
პრემიერ ლიგის ფეხბურთელები
დაბადებული 9 ივლისი